## Pravilnik o oznakama na službenim odorama inspektora Financijske policije

### NN 98/1993 (29.10.1993.), Pravilnik o oznakama na službenim odorama inspektora Financijske policije

# MINISTARSTVO FINANCIJA

Na temelju članka 16. Zakona o Financijskoj policiji ("Narodne
novine", br. 88/82. i 16/93.), ministar financija donosi

## PRAVILNIK

### o oznakama na službenim odorama inspektora Financijske policije

Članak 1.

Ovim Pravllnikom propisuju se oznake na službenim odorama inspektora·Financijske
policije.

Članak 2.

Za inspektora Financijske policije utvrđuje se sljedeće oznake:

1. Inspektor Financijshe policije (VI/t stupanj stručne spreme): jedan
pleter izvezen na tamnozelenoj podlozi koncem zlatnožute, crne i bijele
boje;

2. Inspektor Financijshe policije (VII/1 stupanj stručne spreme): dva
vodoravno položena pletera izvezena na tamnozelenoj podlozi koncem zlatnožute,
crne i bijele boje;

3. Inspektor Financijske policije - šef odsjeka (VII/1 stupanj stručne
spreme): tri vodoravno položena pletera izvezena na tamnozelenoj podlozi
koncem zlatnožute, crne i bijele boje;

4. Inspektor Firiancijske policije - zamjenik načelnika (VII/1 stupanj
stručne spreme): tri okomito položena pletera izvezena na zlatnožutoj podlozi
širine 17 mm i jedan pleter položen u visini srednjeg okomitog pletera,
izvezen na podlozi tamnozelene boje. Svi pleteri izvezeni su koncem zlatnožute,
crne i bijele boje;

5. Inspektor Financijske policije - načelnik postaje u županijama (VII/1
stupanj stručne spreme): tri okomito položena pletera izvezena na zlatnožutoj
podlozi širine 17 mm i dva vodoravna pletera položena u visini srednjeg
okomitog pletera izvezena na podlozi tamnozelene boje. Svi pleteri izvezeni
su koncem zlatnožute, crne i bijele boje;

6. Inspektor Financijske policije - načelnik odjela u Centralnoj službi
(VII/1 stupanj stručne spreme): tri okomito položena pletera, izvezena
na zlatnožutoj podlozi širine 17 mm i tri vodorevna pletera, položena u
visini srednjeg okomitog pletera, izvežena na podlozi tamnozelene boje.
Svi pleteri izvezeni su koncem zlatnožute, crne i bijele boje;

7: Inspektor Financijske policije - pomoćnik Glavnog inspektora Financijske
policije (VII/1 stupanj stručne spreme): tri okomito položena pletera u
dva reda izvezena na zlatnožutoj podlozi širine 17 mm i jedan pleter položen
u visini srednjeg okomitog pletera, izvezen na podlozi tamnozelene boje.
Razmak između dviju okomitih traka je 3 mm . Svi pleteri izvezeni su koncem
zlatnožute, crne i bijele boje;

8. Glavni inspeklor Financijske policije: po tri okomito položena pletera
u dva reda izvezena na zlatnožutoj podlozi širine 17 mm i dva vodoravno
položena pletera u visini srednjeg okomitog pletera, izvezena na podlozi
tamnozelene boje. Razrnak između dviju okomitih traka je 3 mm Svi pleteri
izvezeni:su koncem zlatnožute; crne i bijele boje.

Članak 3.

Naramenice na kojima su izvezeoi pleteri s oznakama utvrđenima ovim
Pravilnikom navlače se na postojeće našivene naramenice prilagodene njihovoj
veličini, a izrađene su od sintetičkog materijala u tamnoželenoj boji.

Članak 4.

Svi pleteri koji su položeni okomito imaju unutarnji krug promjera 13,mm,
a pleteri koji su položeni vodoravno imaju unutarnji krug promjera 10 mm.
Križevi na okomitim i vodoravno položenim pleterima te krugovi koji ih
spajaju široki su 1 mm, s izvezeni su u tri crte crno-bijelo-crnim koncem.

Članak 5.

Izgled oznaka na službenim odorama inspektora Financijske policije otiskan
je uz ovaj Pravilnik i čini njegov sastavni dio.

Članak 6.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 023-03/93-01 /20

Urbroj : 513-01 /93-4

Zagreb, 12. listopada 1993.

Ministar financija

**dr. Zoran Jašić, v. r**

![](dodatni/361177.gif)

Pravilnik, NN 98/1993-1901